Ir-Regolament tal-Kummissjon (KE) Nru 1948/2003
ta’ l-4 ta’ Novembru 2003
li jemenda r-Regolament (KE) Nru 174/1999 rigward il-liċenzi ta’ l-esportazzjoni u r-rifużjonijiet fuq l-esportazzjoni tal-ġobon maħsuba għall-Kroazja u r-Russja, u li jidderoga minn dan ir-Regolament
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni tas-suq fil-ħalib u l-prodotti mill-ħalib [1], kif l-aħħar emendat bir-Regolament (KE) Nru 1787/2001 [2], u b’mod partikolari l-Artikolu 26(3) u l-Artikolu 31(14) tiegħu
Billi:
(1) Sabiex jiġu permessi miżuri speċjali ddifferenzati skond id-destinazzjoni li trid tiġi adottata, l-Artikolu 15 tar-Regolament tal-Kummisjoni rigward il-liċenzi ta’ l-importazzjoni u r-rifużjonijiet fuq l-esportazzjoni fil-każ tal-ħalib u l-prodotti mill-ħalib [3], kif l-aħħar emendat bir-Regolament (KE) Nru 1392/2003 [4], jistabbilixxi illi l-liċenzi għall-esportazzjoni tal-ġobon iridu jinħarġu għal żona waħda biss tad-destinazzjoni u jkunu validi f’din iż-żona biss.
(2) Skond id-dispożizzjonijiet ta’ l-Artikolu 15(3) tar-Regolament (KE) Nru 951/2003 [5], il-Kroazja hija wieħed mill-pajjiżi tad-destinazzjoni fiż-żona I. Sabiex jiġi stabbilit il-mixi kummerċjali tal-ġobon f’dan il-pajjiż, ir-Regolment (KE) Nru 951/2003(5) jistabbilixxi miżuri speċjali li jinkludu restrizzjoni fuq il-perjodu taż-żmien tal-validità tal-liċenzi ta’ l-esportazzjoni. Bil-għan li l-iżviluppi tas-suq jiġu segwiti iktar mill-qrib, il-Kroazja għandha ssir żona separata għalbiex ikunu jistgħu jittieħdu miżuri speċjali għal din id-destinazzjoni. B’żieda ma’ dan, sabiex ma tiġix ipperikolata l-effikaċja tal-miżuri, il-perjodu taż-żmien tal-validità tal-liċenzi ta’ l-esportazzjoni maħruġa għad-destinazzjoni tal-Kroazja għandu jkun limitat.
(3) Skond l-istess dispożizzjonijiet, ir-Russja hija wieħed mill-pajjiżi tad-destinazzjoni fiż-żona VI. Bil-ħsieb ta’ l-iżvilupp ta’ l-esportazzjoni u l-applikazzjonijiet għall-liċenzi ta’ l-esportazzjoni għall-ġobon lejn ir-Russja, dan il-pajjiż għandu jsir żona separata sabiex ikunu jistgħu jittieħdu miżuri speċjali għal din id-destinazzjoni.
(4) Ir-Regolament (KE) Nru 174/1999 għandu jiġi emendat u dderogat minnu kif jixraq, u r-Regolament (KE) Nru 951/2003 għandu jiġi mħassar.
(5) Il-miżuri pprovvduti f’dan ir-Regolament huma skond l-opinjoni tal-Kumitat tal-Ġestjoni tal-Ħalib u tal-Prodotti mill-Ħalib,
ADOTTAT DAN IR-REGOLAMENT:
Artikolu 1
Fl-Artikolu 15 tar-Regolament (KE) Nru 174/1999, il-paragrafu 3 jiġi mibdul b’dan li ġej:
"3. Iż-żoni li ġejjin għall-fini tal-paragrafu wieħed:
(a) Iż-żona I: il-kodiċijiet tad-destinazzjoni 070,091 u minn 093 sa 096 inklussivi;
(b) Iż-żona II: il-kodiċi tad-destinazzjoni 092;
(ċ) Iż-żona III: il-kodiċi tad-destinazzjoni 400;
(d) Iż-żona IV: il-kodiċi tad-destinazzjoni 075;
(e) Iż-żona VI: il-kodiċi tad-destinazzjonijiet l-oħra kollha."
Artikolu 2
Bħala deroga mill-punt (ċ) fl-Artikolu 6 tar-Regolament (KE) Nru 174/1999, il-perjodu taż-żmien tal-validità tal-liċenzi ta’ l-esportazzjoni bl-iffissar bil-quddiem tar-rifużjoni li jinħarġu mill-1 ta’ Diċembru 2003 sal-31 ta’ Diċembru 2003 sabiex ikopru l-prodotti li jidħlu fil-kodiċi tan-NM (Nomenklatura Magħquda) bin-numru 0406 bid-destinazzjoni l-Kroazja, għandom jiskadu fil-31 ta’ Diċembru 2003.
Artikolu 3
Ir-Regolament (KE) Nru 951/2003 huwa hawnhekk imħassar.
Artikolu 4
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
L-Artikoli 2 u 3 għandhom jibdew japplikaw mill-1 ta’ Diċembru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Novembru 2003.